Ing tingkat konsumèn, ditepungi rong macem janganan bayem: bayem pethik lan bayem bubut. Bayem pethik godhongé amba lan tuwuh tegak gedhé (tekan rong meter) lan godhong enomé utamané dimaem minangka lalapan (cotnoné ing pecel, gado-gado), urap, sarta digorèng sawisé diglepungi. Godhong bayem bubut ukurané luwih cilik lan ditandur mung sedhéla (paling suwé 25 dina), luwih cocog digawé sup encer kaya jangan bening lan jangan bobor. Bayem pethik biasané asalé saka jinis A. hybridus (bayem kakap) lan bayem bubut utamané dijupuk saka A. tricolor. Jinis-jinis liyané sing uga dimupangataké ya iku A. spinosus (bayem eri) lan A. blitum (bayem kotok).